Lothar Matthäus

Lothar Herbert Matthäus (Erlangen, Bavaria, Alemania, 1961eko martxoaren 21a) alemaniar futbolari ohia da eta gaur egun entrenatzaile lanetan dabil.

Alemaniako Futbol Selekzioaren 1990ko Munduko Futbol Txapelketa eta Mendebaldeko Alemaniako Selekzioarekin 1980ko Eurokopa irabazi ditu. Horretaz gain, UEFA Kopa birritan 1990 eta 1996an Internazionale Football Club eta FC Bayern München taldeetan jokatuz irabazi du. Bestalde, zazpi Bundesliga, bi Alemaniako Kopa, Alemaniako Superkopa bat eta Italiako Superkopa bat ere lortu ditu.

Munduko Futbol Txapelketa gehienetan parte hartu duen jokalaria da: 1982, 1986, 1990, 1994 eta 1998an. Munduko Futbol Txapelketan partidu gehien jokatu dituen jokalaria ere bada (denera, 25), baita Alemaniako Selekzioarekin partidu gehien jokatu duen jokalaria ere (150 partidu eta 23 gol). 1990ean Urteko alemaniar jokalaria eta Urteko europar jokalaria sariak irabazi zituen.

 Iruditegia 

 Kanpo estekak 

 Lothar Matthäus jokalariaren webgune ofiziala 
 Lothar Matthäusi buruzko bideoa ikusgai

Kategoria:Alemaniako gizon futbolariak
Kategoria:Borussia Mönchengladbacheko futbolariak
Kategoria:Bayern Münchengo futbolariak
Kategoria:Inter Milango futbolariak
Kategoria:Urrezko Baloiaren saridunak
Kategoria:Bavariarrak
Kategoria:UEFA Euro 2000ko jokalariak